রাজ্যে শিক্ষকপদে চাকরিপ্রার্থীদের আন্দোলনেও এবার বাম-কংগ্রেস জোটের ছায়া । দুহাজার বারো-র টেট, স্পেশাল বিএড সহ বিভিন্ন পদে নিয়োগের দাবিতে আন্দোলনরত সব চাকরিপ্রার্থীদের এক ছাতার তলায় এনে, আজ পথে নামছে বাম ও কংগ্রেসের যুব সংগঠন।
 ওয়েব ডেস্ক: রাজ্যে শিক্ষকপদে চাকরিপ্রার্থীদের আন্দোলনেও এবার বাম-কংগ্রেস জোটের ছায়া । দুহাজার বারো-র টেট, স্পেশাল বিএড সহ বিভিন্ন পদে নিয়োগের দাবিতে আন্দোলনরত সব চাকরিপ্রার্থীদের এক ছাতার তলায় এনে, আজ পথে নামছে বাম ও কংগ্রেসের যুব সংগঠন। আজ কলেজ স্কোয়ার থেকে শুরু হবে মহামিছিল। প্রায় হাজার পাঁচেক আন্দোলনকারীদের সঙ্গে এই মিছিলে যোগ দেবেন বাম ও কংগ্রেসের ছাত্র যুব সংগঠনের কর্মীরাও। আন্দোলনকারীদের অভিযোগ, সরকার তাদের বিভিন্ন দাবিদাওয়া মানার আশ্বাস দিলেও এখনও কোনও ব্যবস্থা নেয়নি। এরই প্রতিবাদে, পথে নেমে আন্দোলন। আজকের মিছিলে প্রচুর মানুষ পা মেলাবে বলেই মনে করছেন তাঁরা।